text:
 EUROOPAN KOMISSIO
 Bryssel 5.10.2020
 COM(2020) 633 final
 2020/0284(NLE)
 Ehdotus
 NEUVOSTON PÄÄTÖS
 Euroopan unionin ja sen jäsenvaltioiden sekä SADC:n talouskumppanuussopimusvaltioiden välisellä talouskumppanuussopimuksella perustetussa yhteisneuvostossa unionin puolesta otettavan kannan vahvistamisesta, silloin kun on kyse tiettyjen talouskumppanuussopimuksen liitteessä IV lueteltujen viitemäärien mukauttamisesta
 PERUSTELUT
 1.Ehdotuksen kohde
 Tämä ehdotus koskee päätöstä Euroopan unionin ja Eteläisen Afrikan kehitysyhteisön välisellä talouskumppanuussopimuksella, jäljempänä ’talouskumppanuussopimus’ tai ’sopimus’, perustetussa yhteisneuvostossa unionin puolesta otettavan kannan vahvistamisesta, silloin kun on kyse talouskumppanuussopimuksen liitteessä IV lueteltujen tiettyjen tuotteiden viitemäärien mukauttamisesta talouskumppanuussopimuksen 35 artiklan soveltamiseksi.
 2.Ehdotuksen tausta
 2.1.Ehdotuksen perustelut ja tavoitteet
 Talouskumppanuussopimuksen 35 artiklassa määrätään Eteläisen Afrikan tulliliiton, jäljempänä ’SACU’, mahdollisuudesta soveltaa tuontitullina toteutettavaa suojatoimenpidettä, jos jonkin kahdentoista kuukauden jakson aikana talouskumppanuussopimuksen liitteessä IV luetellun, EU:sta peräisin olevan maataloustuotteen tuonti SACUun ylittää kyseisessä liitteessä luetellulle tuotteelle osoitetun viitemäärän.
 Talouskumppanuussopimuksen liitteessä IV on taulukko, jossa luetellaan viitemäärät kahdellekymmenellekolmelle (23) tuotteelle kahdeksitoista (12) vuodeksi (”vuosi 1”, ”vuosi2” jne.). Taulukon alaviitteessä 1 todetaan, että ”[j]os tämän sopimuksen voimaantulopäivä on vuoden 2015 jälkeen, asteriskilla merkittyjen tullinimikkeiden vuoden 1 viitemäärä on edellisten kolmen (3) vuoden keskiarvo EU:sta SACUun suuntautuvasta tuonnista. Seuraavien vuosien (vuoden 1 jälkeen) viitemääriä mukautetaan suhteessa tämän taulukon viitemääriin”.
 Talouskumppanuussopimuksen 113 artiklan 8 kohdassa määrätään, että ”[j]os osapuolet päättävät ennen sopimuksen voimaantuloa soveltaa sopimusta väliaikaisesti, kaikkien tässä sopimuksessa tehtyjen voimaantulopäivään kohdistuvien viittausten on katsottava tarkoittavan päivää, jona väliaikainen soveltaminen on alkanut”.
 Talouskumppanuussopimusta on sovellettu väliaikaisesti 10. lokakuuta 2016 alkaen. Sen vuoksi yhdentoista (11) talouskumppanuussopimuksen liitteessä IV luetellun tuotteen (jotka on merkitty asteriskilla) viitemäärää olisi mukautettava liitteessä IV olevan taulukon alaviitteen mukaisesti.
 2.2.EU–SADC-talouskumppanuussopimuksen yhteisneuvosto
 Talouskumppanuussopimuksen 100 artiklalla perustetaan yhteisneuvosto ”valvomaan ja hallinnoimaan tämän sopimuksen täytäntöönpanoa”.
 Talouskumppanuussopimuksen 101 artiklan 1 kohdan mukaan ”[y]hteisneuvosto koostuu EU:n neuvoston ja Euroopan komission asianomaisista jäsenistä tai heidän edustajistaan sekä SADC:n talouskumppanuussopimusvaltioiden asianomaisista ministereistä tai heidän edustajistaan”.
 Sopimuksen 101 artiklan 3 kohdan mukaan yhteisneuvoston tehtävänä on
 (a)olla vastuussa tämän sopimuksen toiminnasta ja täytäntöönpanosta ja seurata sen tavoitteiden toteutumista;
 (b)tarkastella tähän sopimukseen liittyviä tärkeitä kysymyksiä, jotka koskevat osapuolten yhteistä etua ja vaikuttavat niiden väliseen kauppaan;
 (c)tarkastella osapuolten tämän sopimuksen tarkistamiseksi tekemiä ehdotuksia ja suosituksia;
 (d)antaa soveltuvia suosituksia;
 (e)seurata osapuolten talous- ja kauppasuhteiden kehittymistä;
 (f)seurata ja arvioida tämän sopimuksen yhteistyömääräysten vaikutusta kestävään kehitykseen;
 (g)seurata ja tarkastella saavutettua edistystä kaikissa tämän sopimuksen soveltamisalaan kuuluvissa asioissa;
 (h)vahvistaa oma työjärjestyksensä;
 (i)laatia kauppa- ja kehityskomitean työjärjestys;
 (j)seurata kauppa- ja kehityskomitean työtä; ja
 (k)huolehtia kaikista muista tämän sopimuksen mukaisista velvoitteista.
 Sopimuksen 102 artiklan 1 kohdassa määrätään, että yhteisneuvosto voi käyttää päätösvaltaa kaikissa tämän sopimuksen soveltamisalaan kuuluvissa asioissa. Talouskumppanuussopimuksen liitteessä IV olevan alaviitteen 1 mukaan on tehtävä päätös asteriskilla merkittyjen tuotteiden viitemäärien mukauttamisesta, jos talouskumppanuussopimuksen voimaantulopäivä on vuoden 2015 jälkeen (eli nyt käsillä olevassa tapauksessa).
 2.3.Suunniteltu talouskumppanuussopimuksen yhteisneuvoston päätös
 EU:n ja SADC:n talouskumppanuussopimuksen kauppa- ja kehityskomitean (jonka tehtävänä on avustaa yhteisneuvostoa ”sen tehtävien hoitamisessa” ja joka koostuu ”tavallisimmin osapuolten korkean tason virkamiesedustajista”) 5. kokouksessa talouskumppanuussopimuksen osapuolet pääsivät epäviralliseen sopimukseen maatalouden suojatoimenpiteiden kynnystasojen mukauttamisesta talouskumppanuussopimuksen liitteessä IV olevan alaviitteen 1 mukaisesti. Yhteisneuvosto vahvisti sopimuksen ensimmäisessä kokouksessaan 19. helmikuuta 2019 ja ilmoitti aikovansa ”hyväksyä sen kirjallisella menettelyllä tai sähköisesti työjärjestyksensä mukaisesti”. Tätä varten SADC:n talouskumppanuussopimusvaltiot sitoutuivat toimittamaan EU:lle luonnoksen yhteisneuvoston päätökseksi 15. maaliskuuta 2019 mennessä. EU sai luonnoksen noin vuotta myöhemmin 19. helmikuuta 2020.
 3.Unionin puolesta otettava kanta
 Ehdotetussa neuvoston päätöksessä vahvistetaan talouskumppanuussopimuksella perustetussa yhteisneuvostossa unionin puolesta otettava kanta tiettyjen sopimuksen liitteessä IV esitettyjen viitemäärien mukauttamiseen.
 Kanta perustuu talouskumppanuussopimuksen osapuolten talouskumppanuussopimuksen yhteisneuvostossa tekemään alustavaan sopimukseen.
 Ehdotuksen asiasisältö koskee kauppapolitiikkaa, jonka osalta unionilla on yksinomainen ulkoinen toimivalta SEUT-sopimuksen 3 artiklan 2 kohdan mukaisesti.
 4.Oikeusperusta
 4.1.Menettelyllinen oikeusperusta
 4.1.1.Periaatteet
 Euroopan unionin toiminnasta tehdyn sopimuksen (SEUT-sopimus) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
 Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
 4.1.2.Soveltaminen käsillä olevassa asiassa
 Yhteisneuvosto on perustettu talouskumppanuussopimuksella.
 Yhteisneuvostossa hyväksyttävällä päätöksellä on oikeusvaikutuksia. Kun se hyväksytään, suunnitellulla muutoksella on vaikutusta kansainvälisen oikeuden nojalla talouskumppanuussopimuksen 35 artiklan ja liitteen IV mukaisesti.
 Suunnitellulla päätöksellä ei täydennetä eikä muuteta sopimuksen institutionaalisia rakenteita.
 Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.
 4.2.Aineellinen oikeusperusta
 4.2.1.Periaatteet
 SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.
 4.2.2.Soveltaminen käsillä olevassa asiassa
 Suunnitellun päätöksen tavoite ja sisältö liittyvät yhteiseen kauppapolitiikkaan.
 Sen vuoksi ehdotetun päätöksen aineellinen oikeusperusta on SEUT-sopimuksen 207 artiklan 4 kohdan ensimmäinen alakohta.
 4.3.Päätelmät
 Ehdotetun päätöksen oikeusperustana tulisi olla SEUT-sopimuksen 207 artiklan 4 kohdan ensimmäinen alakohta yhdessä SEUT-sopimuksen 218 artiklan 9 kohdan kanssa.
 5.Suunnitellun päätöksen julkaiseminen
 Koska yhteisneuvoston päätös muuttaa talouskumppanuussopimusta, on aiheellista julkaista päätös Euroopan unionin virallisessa lehdessä sen jälkeen kun se on hyväksytty.
 2020/0284 (NLE)
 Ehdotus
 NEUVOSTON PÄÄTÖS
 Euroopan unionin ja sen jäsenvaltioiden sekä SADC:n talouskumppanuussopimusvaltioiden välisellä talouskumppanuussopimuksella perustetussa yhteisneuvostossa unionin puolesta otettavan kannan vahvistamisesta, silloin kun on kyse tiettyjen talouskumppanuussopimuksen liitteessä IV lueteltujen viitemäärien mukauttamisesta
 EUROOPAN UNIONIN NEUVOSTO, joka
 ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
 ottaa huomioon Euroopan komission ehdotuksen,
 sekä katsoo seuraavaa:
 (1)Euroopan unioni ja sen jäsenvaltiot allekirjoittivat Euroopan unionin ja sen jäsenvaltioiden sekä Eteläisen Afrikan kehitysyhteisön, jäljempänä ’SADC’, talouskumppanuussopimusvaltioiden välisen talouskumppanuussopimuksen
 1
 , jäljempänä ’sopimus’, 10 päivänä kesäkuuta 2016.
 (2)Sopimusta on sovellettu väliaikaisesti Euroopan unionin ja sen jäsenvaltioiden sekä Botswanan, Lesothon, Namibian, Swazimaan ja Etelä-Afrikan välillä 10 päivästä lokakuuta 2016 ja Euroopan unionin ja sen jäsenvaltioiden sekä Mosambikin välillä 4 päivästä helmikuuta 2018.
 (3)Sopimuksen 102 artiklan 1 kohdan mukaan yhteisneuvosto voi tehdä päätöksiä kaikista tämän sopimuksen soveltamisalaan kuuluvista asioista. Sopimuksen 101 artiklan 3 kohdan h ja i alakohdan mukaisesti yhteisneuvosto vahvistaa oman työjärjestyksensä sekä kauppa- ja kehityskomitean työjärjestyksen.
 (4)Sopimuksen 35 artiklassa määrätään Eteläisen Afrikan tulliliiton mahdollisuudesta soveltaa tuontitullina toteutettavaa suojatoimenpidettä, jos jonkin kahdentoista kuukauden jakson aikana talouskumppanuussopimuksen liitteessä IV luetellun, EU:sta peräisin olevan maataloustuotteen tuonti SACUun ylittää kyseisessä liitteessä luetellulle tuotteelle osoitetun viitemäärän.
 (5)Talouskumppanuussopimuksen liitteessä IV olevassa alaviitteessä 1 todetaan, että asteriskilla merkittyjen tullinimikkeiden viitemääriä mukautetaan, jos sopimuksen voimaantulopäivä on vuoden 2015 jälkeen,
 ON HYVÄKSYNYT TÄMÄN PÄÄTÖKSEN:
 1 artikla
 Sopimuksen 35 artiklan soveltamiseksi yhteisneuvostossa unionin puolesta otettava kanta, joka koskee tiettyjen talouskumppanuussopimuksen liitteessä IV lueteltujen ja asteriskillä merkittyjen tuotteiden viitemääriä, perustuu tähän päätökseen liitettyyn yhteisneuvoston päätösluonnokseen.
 2 artikla
 Tämä päätös on osoitettu komissiolle.
 Tehty Brysselissä
 Neuvoston puolesta
 Puheenjohtaja
 (1)
 Euroopan unionin ja sen jäsenvaltioiden sekä SADC:n talouskumppanuussopimusvaltioiden välinen talouskumppanuussopimus (EUVL L 250, 16.9.2016, s. 3).
 ---documentbreak---
 EUROOPAN KOMISSIO
 Bryssel 5.10.2020
 COM(2020) 633 final
 LIITE
 asiakirjaan
 ehdotus neuvoston päätökseksi
 Euroopan unionin ja sen jäsenvaltioiden sekä SADC:n talouskumppanuussopimusvaltioiden välisellä talouskumppanuussopimuksella perustetussa yhteisneuvostossa unionin puolesta otettavan kannan vahvistamisesta, silloin kun on kyse tiettyjen talouskumppanuussopimuksen liitteessä IV lueteltujen viitemäärien mukauttamisesta
 LUONNOS
 EUROOPAN UNIONIN JA SEN JÄSENVALTIOIDEN
 SEKÄ SADC:N TALOUSKUMPPANUUSSOPIMUSVALTIOIDEN
 VÄLISELLÄ TALOUSKUMPPANUUSSOPIMUKSELLA
 PERUSTETUN
 YHTEISNEUVOSTON
 PÄÄTÖS N:o 2/2020
 suojatoimenpiteiden kynnystasojen mukauttamisesta sopimuksen liitteessä IV olevan alaviitteen 1 mukaisesti sellaisten tuotteiden osalta, joihin sovelletaan suojatoimenpiteitä ja jotka on merkitty asteriskilla
 Yhteisneuvosto, joka
 ottaa huomioon Euroopan unionin ja sen jäsenvaltioiden sekä SADC:n talouskumppanuussopimusvaltioiden välinen talouskumppanuussopimuksen, jäljempänä ’sopimus’, ja erityisesti sen 35 ja 102 artiklan sekä yhteisneuvoston päätöksen N:o 1/2019 (yhteisneuvoston työjärjestys),
 ON HYVÄKSYNYT TÄMÄN PÄÄTÖKSEN:
 1 artikla
 Sopimuksen 35 artiklan soveltamiseksi asteriskilla merkittyjen tuotteiden viitemääriä mukautetaan sopimuksen liitteessä IV olevan alaviitteen 1 nojalla tämän päätöksen liitteen mukaisesti.
 2 artikla
 Tämä päätös tulee voimaan päivänä, jona se hyväksytään.
 Yhteisneuvoston puolesta
 SADC:n talouskumppanuussopimusvaltioiden edustaja
 EU:n edustaja
 PEGGY O. SERAME
 VALDIS DOMBROVSKIS
 Päivämäärä:
 Päivämäärä:
 Liite: Sopimuksen liitteen IV mukautetut viitemäärät (tonnia) (EU–SADC-talouskumppanuussopimus, s. L 250/1917-18)
 2016
 2017
 2018
 2019
 2020
 2021
 2022
 2023
 2024
 2025
 2026
 2027
 Tullinimike
 Vuosi 1
 Vuosi 2
 Vuosi 3
 Vuosi 4
 Vuosi 5
 Vuosi 6
 Vuosi 7
 Vuosi 8
 Vuosi 9
 Vuosi 10
 Vuosi 11
 Vuosi 12
 02062100
 100
 110
 121
 133
 146
 161
 177
 195
 215
 237
 261
 287
 02062900
 1 005
 1 106
 1 206
 1 307
 1 407
 1 508
 1 609
 1 709
 1 810
 1 910
 2 011
 2 111
 02064900
 5 000
 5 500
 6 000
 6 500
 7 000
 7 500
 8 000
 8 500
 9 000
 9 500
 10 000
 10 500
 11041910
 150
 165
 182
 200
 220
 242
 266
 293
 322
 354
 390
 429
 11071010
 2 373
 2 613
 2 874
 3 161
 3 478
 3 825
 4 204
 4 628
 5 089
 5 595
 6 152
 6 771
 04012007
 6 353
 6 986
 7 701
 8 457
 9 315
 10 234
 11 256
 12 379
 13 625
 14 973
 16 485
 18 119
 20011000
 1 302
 1 432
 1 576
 1 732
 1 905
 2 096
 2 305
 2 536
 2 791
 3 069
 3 376
 3 714
 20019010
 270
 297
 328
 360
 396
 436
 480
 527
 580
 638
 701
 771
 180631
 3 046
 3 350
 3 655
 3 959
 4 264
 4 569
 4 873
 5 178
 5 482
 5 787
 6 091
 6 396
 180632
 938
 1 032
 1 126
 1 220
 1 314
 1 408
 1 501
 1 595
 1 689
 1 783
 1 877
 1 971
 180690
 7 196
 7 916
 8 635
 9 355
 10 074
 10 794
 11 514
 12 233
 12 953
 13 672
 14 392
 15 112


type: other

text:
Ase- ja metsästystarvikkeita - Sissos.fi verkkokaupasta
 Katso tuoteryhmätMetsästys - Muut ase- ja metsästystarvikkeetMetsästys KivääritTikka T3x kivääritTikka T3x 2016 uutuus!Kiväärit Sako .308Kiväärit muut merkit .308Kiväärit muut kaliiperitKivääripaketitHaulikotPäällekkäispiippuiset haulikotPuoliautomaattihaulikotPumppuhaulikotMuut aseet ja käytetytPienoiskivääritPulttilukkoinenPuoliautomaattiYhdistelmäaseetPiiputPistoolit ja revolveritKäytetyt aseetKäytetyt kivääritKäytetyt haulikot ja yhdistelmäaseetKäytetyt pienoiskivääritKäytetyt pistoolit ja revolveritKiikaritähtäimetBurrisBushnellMeoptaMeopta lisävarusteetNikko StirlingSwarovskiZeissMuut kiikaritähtäinmerkitPunapistetähtäimetKiikarinjalatSako jalustatTikka jalustat (17mm)Optilock renkaatWeaver jalustat (Picatinny)11mm jalustat (pienoiskivääri)Muut kiikarinjalustatLinssinsuojatEtulinssiTakalinssiKiväärinpatruunatKaliiperi .222Kaliiperi 6,5x55Kaliiperi .308Kaliiperi .30-06Kaliiperi 9,3x62Muut kiväärinpatruunatTukkuerätHaulikonpatruunatKaliiperi 12/70 lyijyKaliiperi 12/76 lyijyKaliiperi 12 lyijytönKaliiperi 12/muutKaliiperi 12 täyteisetKaliiperi 12 trap/skeet/bulkKaliiperi 16Kaliiperi 20Pistoolin ja revolverin patruunatPistoolinpatruunat 9mmPistoolinpatruunat muut kaliiperitRevolverinpatruunatPienoiskiväärin patruunatAliääniset 22 LR patruunatYliääniset 22 LR patruunatMuut 22 patruunatVHF-puhelimetVHF-puhelimetGenzo lisävarusteetLafayette lisävarusteetZodiac lisävarusteetMuut VHF lisävarusteetMetsästyselektroniikkaKoiratutkatOhjelmistotKoiratutkien lisävarusteetRiistakameratElektroniset kuulosuojaimetMuu metsästyselektroniikkaAse- ja metsästystarvikkeetNaamiointivälineetHoukutuskuvat ja -tarvikkeetHoukutuskuvatHoukutuspillitHajusteetAsehihnatAsepussit ja -kotelot pitkille aseilleKivääripussitHaulikkopussitMuut ase- ja metsästystarvikkeetKuulosuojaimet ja suojalasitKlikkipatruunatKäsiasekotelotAmpumataulutPaikkatarratHihnalenkitPatruunavyöt ja -kotelotPuhdistusvälineetAseöljytTukinhoitoaineetPuhdistusvälinesarjatPuhdistusvälineet irtotuotteetHuopatulpatBoresnake puhdistusnarutLataustarvikkeetLatauslaitteet ja työkalutRuuditNallitPatruunarasiat muoviaLuodit .30 kaliiperiLuodit muut kaliiperitAseiden lisävarusteetVaihtosupistajatLippaatÄänenvaimentimetKuitujyvät haulikoillePerälevytBipoditAsekaapitIlma-ase tarvikkeet Ilmakiväärit 4,5 mmIlmakivääripaketitIlmakiväärit 5,5 mmIlmakivääripaketitIlmakiväärit 6,35 mmPaineilmakiväärit (PCP)PaineilmakivääripaketitIlmapistoolitHiilidioksidiPuristeilma tai jousiLuodit4,5 mm luodit5,5 mm luodit6,35 mm luoditTarvikkeetTaulutPaineilma (PCP) tarvikkeetKiikaritähtäimet ilmakivääriinAirsoft-tarvikkeetVaimentimet, lippaat, piiputKalastus ja veneily KelatAvokelatVetohyrräkelatMatalaprofiilihyrräkelatHyrräkelatUmpikelatVavatHaspelivavatUmpikelavavatVetovavatHyrräkelavavatJerkki- ja haukishadvavatKalastussetitSiimatMonofiiliMonikuituUistimetLipatLusikatVaaputTaimenuistimetJerkitJigit ja jigipäätPehmovieheetMuut uistimetTalvikalastusKairat, tuurat, jääsahatPilkitTalvikalastustarvikkeetKalastustarvikkeetOngintaVerkkokalastusLukot, leikarit, perukkeet, pientarvikeKalastustyökalutPakit, rasiat,laukutVetouistelutarvikkeetMuut kalastustarvikkeetKelluntapuvut- ja liivitKaikuluotaimetKaikuluotain/GPS YhdistelmälaitteetKartatVeneilyelektroniikan tarvikkeetSähköperämoottoritSähköperämoottorien tarvikkeetPerhokalastus PerhovavatYhdenkädenvavatKahdenkädenvavatSwitch-vavatPerhokelatPerhosetitPerhosiimat ja perukkeetYksikätisiinKaksikätisiinJuoksusiimatPohjasiimatKartioperukkeetUppoperukkeetPerukesiimat (rullatavaraa)Switch-vapoihinKahlaaminen ja vaatetusKahluuhousu + kenkä -tarjouspaketitKahluuhousutKahluukengätKahluutakit ja perholiivitPerhoreput ja -laukutKahluusauvatMuut kahluutarvikkeetLippikset ja pipotMuut vaatteetPerhotPerhonsidontaSidontatyökalut, sidontapenkitKoukutPutkiperhokoukutLangat, kierteetKuulapäät, painosiilmät, silmätDubbingit, dubbingharjatKeinokuidut, kimalteetNiskat, satulat, nahat, siivetKarvat, hännät, zonkeritSulat, höyhenet, päät, pyrstötMuut sidontarvikkeetPutkiperhotarvikkeetPerhonsidontasetit, työkalusetitMuut perhokalastustuotteetHaavitTyökalutPerhorasiatKemikaalitMuut sekalaisetRetkeily ja Outdoor Fjällräven KånkenFjällräven KånkenFjällräven Re-KånkenFjällräven Mini KånkenFjällräven Mini Re-KånkenFjällräven Maxi KånkenFjällräven Kånken No. 2Fjällräven Kånken LaptopFjällräven Kånken BigFjällräven Kånken KidsFjällräven lisävarusteetShoulder padsChest strapReput ja laukutFjällräven FoldsackFjällräven RucksackFjällräven RävenFjällräven PocketFjällräven WalletFjällräven TotepackFjällräven Greenland BackpackMatkustus ja retkeilyReppujakkaratRinkatSavottaMarttiini, Leatherman...LahjapuukotPuukot, puukahvaPuukot, kumikahvaKääntöveitsetFileerausveitsetLihankäsittelyveitsetLeathermanVictorinoxTeroittimet, kotelot, tarvikkeetVakuumikoneet ja tarvikkeetRetkiruokailuKatselukiikaritValaisimetKäsivalaisimetOtsavalaisimetAurinkolasitMuut tuotteetPehmolelutVartijatarvikkeetKäsi-GPSTeltat & MakuualustatVaatteet ja kengät PuvutTakitHousutPaidatHuomio-oranssiKalastusasusteetLakitHanskatVaelluskengätSaappaatKesäsaappaatTalvisaappaatMuut vaatteet, hoitoaineetTarjoukset MetsästysIlma-ase tarvikkeetKalastus ja veneilyPerhokalastusRetkeily ja OutdoorVaatteet ja kengätUutuudet MetsästysIlma-ase tarvikkeetKalastus ja veneilyPerhokalastusRetkeily ja OutdoorVaatteet ja kengätEtusivulleOlet täällä:EtusivuMetsästysAse- ja metsästystarvikkeetMuut ase- ja metsästystarvikkeet
 Muut ase- ja metsästystarvikkeetTee tuoterajauksiaSuljeTuoterajauksetYLÖS Valitse tuotejärjestys:EdullisimmatArvokkaimmatUusimmatMyydyimmätParhaiten arvioidutTuotemerkkiTuotenumeroA-Ö Tuotteet 1 - 100 (Yhteensä 138)
 Edellinen12Seuraava Metsästys - Muut ase- ja metsästystarvikkeetGamoGamo Shooting Bag I - ampumatuki2kpl hiekkapusseja29,00 €tai alk. 9 € /kkSaatavuus 2 kplPaketti sisältää etu- ja takatukin alle tarkoitetut hiekkapussit. Hiekkapussit toimitetaan tyhjinä.Kirjoita arvosteluZ-Aim ampumatuki129,00 €tai alk. 9 € /kkSaatavuus yli 3 kplZ-Aim Etutukin hihnalenkkiin kiinitettävä ampumatuki on erittäin kätevä apuväline sekä metsälle että radalle. Kiinnitys mahdollisu...Kirjoita arvosteluMinkkiloukku39,00 €tai alk. 9 € /kkSaatavuus 3 kplKirjoita arvosteluSakoLupakotelo Sako musta8,00 €Saatavuus yli 3 kplLupakotelossa on 8+8 luottokortin kokoista paikkaa, sekä 2+4 isompaa taskua.Kirjoita arvosteluGamoGamo Shooting Bag II - ampumatuki2kpl hiekkapusseja27,00 €tai alk. 9 € /kkSaatavuus 1 kplKirjoita arvosteluLive DecoysLD Ampumatukipussi, 1-osainen14,50 €Saatavuus yli 3 kplKirjoita arvosteluPrimos Triggerstick Gen2 Monopod korkea84-165 cm99,00 €tai alk. 9 € /kkSaatavuus yli 3 kplPrimos Triggerstick Gen2 Monopod on kevyt ja helppokäyttöinen ampumatuki. Korkeus on säädettävissä kahvan painalluksella portaatto...Kirjoita arvosteluPrimos Triggerstick Gen2 Tripod korkea61-157 cm169,00 €tai alk. 9 € /kkSaatavuus 2 kplPrimos Triggerstick Gen2 Tripod on kevyt ja helppokäyttöinen kolmijalkainen ampumatuki. Korkeus on säädettävissä kahvan painalluks...Kirjoita arvosteluPrimos Triggerstick Gen2 Bipod matala46-97 cm129,00 €tai alk. 9 € /kkSaatavuus 1 kplPrimos Triggerstick Gen2 Bipod on kevyt ja helppokäyttöinen kaksijalkainen ampumatuki. Korkeus on säädettävissä kahvan painallukse...Kirjoita arvosteluPrimos Triggerstick Gen2 Bipod korkea61-155 cm139,00 €tai alk. 9 € /kkTuote tilapäisesti loppuPrimos Triggerstick Gen2 Bipod on kevyt ja helppokäyttöinen kaksijalkainen ampumatuki. Korkeus on säädettävissä kahvan painallukse...Kirjoita arvosteluPrimos Triggerstick Gen2 Tripod matala45-96 cm149,00 €tai alk. 9 € /kkSaatavuus 1 kplPrimos Triggerstick Gen2 Tripod on kevyt ja helppokäyttöinen kaksijalkainen ampumatuki. Korkeus on säädettävissä kahvan painalluks...Kirjoita arvosteluPrimos 2-piste ampumatukikiinnitys Tirgger Stick -tukeen!75,00 €tai alk. 9 € /kkSaatavuus 1 kplPrimos 2-piste ampumatukiKiinnitys Trigger Stick -tukeen.Kirjoita arvosteluPlanoPlano Shooters Case camo huoltolaukku#99224179,00 €tai alk. 9 € /kkSaatavuus 1 kplPlano Shooters Case -huoltolaukku on varustettu kahdella tilavalla ja irrotettavalla varustetarjottimella. Shooters Case laukkuun ...Kirjoita arvosteluMTMMTM EZ-II 48cm käsiheitin15,00 €Saatavuus yli 3 kplHelppo ja yksinkertainen käsiheitin, jolla kiekot voivat lentää aina 80m asti!Kirjoita arvosteluMTMMTM EZ-Throw 3 Kiekonheitin15,00 €Saatavuus 1 kplMTM EZ-Throw on näppärä nivelellä varustettu yhdenkäden savikiekkoheitin, joka sopii sekä oikea- että vasenkätisille. Muovinen rak...Kirjoita arvosteluMTMMTM RMC-1 aseen "huoltoasema"79,00 €tai alk. 9 € /kkSaatavuus 1 kplMTM RMC-1 aseen "huoltoasema"Huolla aseesi näppärästi MTM RMC-1 huoltoasemalla, asema on valmistettu kestävästä muovista ja -kumis...Kirjoita arvosteluBushnellBushnell Banner kollimaattori.22-.45159,00 €tai alk. 9 € /kkSaatavuus 1 kplKollimaattori .22 - .45 kaliiperisille aseille. Vaatii toimiakseen suurentavan optiikanKirjoita arvosteluRemingtonRemington liipasinlukko15,00 €Saatavuus yli 3 kplRemington liipasinlukko. Lukkorunko on karkaistua terästä. Lukon reunat ovat kumia, jotta lukituksesta ei jäisi ylimääräsiä käytön...Kirjoita arvosteluAcraglas petausmassa 59 ml75,00 €tai alk. 9 € /kkSaatavuus 1 kplKirjoita arvosteluSavikiekonheitin Flightmaster jr125,00 €tai alk. 9 € /kkTuote tilapäisesti loppuFlightmaster Jr. kiekonheitin on helppokäyttöinen ja kevyt heitin, joka suoriutuu tehtävästään erinomaisesti, heittäen kiekot pitk...Kirjoita arvosteluOsumaOsuma Liipasinlevennin 8mm25,00 €tai alk. 9 € /kkSaatavuus 1 kplKirjoita arvosteluBallistol Kallonvalkaisupasta250g12,00 €Saatavuus 3 kplBallistol kallonvalkaisupasta eli jauhe joka sekoitetaan veteen. Yhdellä purkilla tekee kaksi hirvenkalloa tai 3-4 peurankalloa ta...Kirjoita arvosteluSteady-Aim ampumatelineVanguard165,00 €tai alk. 9 € /kkSaatavuus 3 kplKirjoita arvosteluClay Shooter Competitior Kiekonheitin49,00 €tai alk. 9 € /kkSaatavuus 2 kplClay Shooter Competitior Kiekonheittimen avulla haulikolla harjoittelu on mukavaa ja vaivatonta. Heittimen heittokulma on säädettä...Kirjoita arvosteluJalmarin laatikkorauta69,00 €tai alk. 9 € /kkSaatavuus 3 kplJalmarin laatikkorauta on kotimainen ja helppokäyttöinen hetitappava loukku pienten pienpetojen, kuten minkin ja näädän pyyntiin. ...Kirjoita arvosteluLive DecoysLive Decoys Gear Bipod ampumatuki103-167cm79,00 €tai alk. 9 € /kkTuote tilapäisesti loppuKirjoita arvosteluLive DecoysLive Decoys Gear 3-jalkainen säädettävä ampumatukiTripod109,00 €tai alk. 9 € /kkTuote tilapäisesti loppuLive Decoys Gear -ampumatuissa korkeudensäätö tapahtuu helposti painamalla tuen liipaisinta yhdellä kädellä. Kaksi- ja kolmijalkai...Kirjoita arvosteluFenixFenix TK32 RGB -valaisinMetsästykseen109,00 €tai alk. 9 € /kkTuote tilapäisesti loppuUusi TK32 on markkinoiden tehokkain jopa 1000 lumenin maksimivalotehon ja pidennetyn 422 m valonkantomatkan tuottava valaisin. Uud...Kirjoita arvosteluFenixFenix ALG-01 asekiinnike valaisimelle21,00 €tai alk. 9 € /kkTuote tilapäisesti loppuKirjoita arvosteluPienriistan kantoteline12,90 €Tuote tilapäisesti loppuKirjoita arvosteluSupiloukku95,00 €tai alk. 9 € /kkSaatavuus yli 3 kpl107,5x37x31cm Sopii myös villikissojen pyyntiin!Kirjoita arvosteluRanskalainen Sarvitorvi 505, 24cm39,90 €tai alk. 9 € /kkSaatavuus 1 kplKirjoita arvosteluTrofee taustalevy Villisika, tumma 20cm12,00 €Saatavuus 1 kplKirjoita arvosteluPatruunavyö 12cal 25ptr28,00 €tai alk. 9 € /kkSaatavuus 3 kplCamo patruunavyö on valmistettu vahvasta kangasmateriaalista. Vyössä on tilaa 25:lle 12-kaliiperiselle patruunalle.Kirjoita arvosteluNahkainen patruunavyö25ptr28,00 €tai alk. 9 € /kkSaatavuus 1 kplKirjoita arvosteluKalixTeknik säädettävä poskipakkaTikka T3/T3x149,00 €tai alk. 9 € /kkSaatavuus 2 kplKalixteknik jälkiasennettava poskipakka Tikka T3 ja Tikka T3x kivääreihinSopii oikea- ja vasenkätisiin Tikka T3 / T3x kivääreihin ...Kirjoita arvosteluSecurecase niklattu liipaisinkaarilukkonumeroyhdistelmälukko24,90 €tai alk. 9 € /kkSaatavuus 1 kplSecurecase Niklattu Liipaisinkaarilukko yhdistelmälukolla sopii useimpiin aseisiin. Vaihdettava avausyhdistelmä.Kirjoita arvosteluSecurecase Liipaisinkaarilukko seinäkiinnityksellä numeroyhdistelmälukko38,90 €tai alk. 9 € /kkSaatavuus 2 kplSecurecase Liipaisinkaarilukko on varustettu yhdistelmälukolla ja seinäkiinnityksellä. Sisältää liipaisinkaarilukon seinäkiinnityk...Kirjoita arvosteluStoney Point Ampumatuki 69,00 €tai alk. 9 € /kkSaatavuus 3 kplStoney Point -ampumatuki kiinnittyy aseeseen pikalukolla. Ampumatuki kääntyy tarvittaessa 360° sekä kallistuskulmassa säätövaraa l...Kirjoita arvosteluLaser Genetics NS300 SubZero299,00 €tai alk. 13 € /kkSaatavuus 2 kplLaser Genetics ND3 SubZeron vihreä laservalo ei säikytä eläimiä. Valaisee aina 230m etäisyyteen eikä rasita käyttäjänsä pimeänäköä...Kirjoita arvosteluLaser GeneticsLaser Genetics ND3x50 Subzero330,00 €tai alk. 14 € /kkSaatavuus 3 kplLaser Genetics ND3x50 Subzero -Laservalaisin on kätevä apuväline hämärissä olosuhteissa jahdatessa. Monet eläimet eivät säiky vihr...Kirjoita arvosteluBlind Chair taittotuoli79,00 €tai alk. 9 € /kkSaatavuus 1 kplBlind Chair taittotuoli on erittäin kätevästi mukana kulkeva passituoli. Tuoli pyörii erittäin hiljaa 360°. Camo -väritys auttaa t...Kirjoita arvosteluNikko StirlingNikko Stirling Aligner - Kollimaattorikiikaritähtäimen kohdistamiseen115,00 €tai alk. 9 € /kkTuote tilapäisesti loppuNikko Stirling Aligner kollimaattori soveltuu kiikaritähtäimen esikohdistamiseen.Sopii kaliipereille:.177.20.226mm.256,5mm.277mm.3...Kirjoita arvosteluMetsästys - Muut ase- ja metsästystarvikkeet - Kuulosuojaimet ja suojalasitArmortech R4 ampujanlasitalk. 14,50 €Useita vaihtoehtojaArmortech R4 -ampujanlasit ovat kevyet ja tyylikkäät ampujanlasit, jotka soveltuvat sekä metsästys- että ratakäyttöön.Kirjoita arvosteluBrowning ampumalasit, Claybuster keltainenalk. 30,00 €tai alk. 9 € /kkUseita vaihtoehtojaKirjoita arvosteluKuulevat korvatulpat Shooter ́s aid20,00 €tai alk. 9 € /kkSaatavuus 2 prKuulevat korvatulpat vaimentavat tehokkaasti laukausäänet, mutta eivät puheääntä. Ne suojaavat kuulosi tehokkaasti ja vaivattomast...Kirjoita arvosteluBolle Combat Kit suojalasipaketti79,95 €tai alk. 9 € /kkSaatavuus 1 kplBolle Tactical suojalasit ovat ballistiset yksiosaisella monolinssillä varustetut suojalasit täydellisenä pakkauksena. Sangat void...Kirjoita arvosteluBolle Tracker Clear ampujanlasit29,00 €tai alk. 9 € /kkSaatavuus 1 kplTyylikkäät ja laadukkaat suojalasit. Näissä tracker laseissa on vaihdettavat pehmusteet linssien ympärillä. Lasien tuuletus on hoi...Kirjoita arvosteluSilenta MIL II -kuulonsuojainväri: vihreä30,00 €tai alk. 9 € /kkSaatavuus yli 3 kplMIL II -kuulonsuojain soveltuu erityisesti ampumaratakäyttöön! Sen muotoillut kuvut sopivat muiden päävarusteiden alle, ja keskite...Kirjoita arvosteluQuiet uudelleen käytettävät korvatulpatpari, kovassa rasiassa4,90 €Saatavuus yli 3 prQuiet-korvatulppapari toimitetaan kovassa, läpinäkyvässä muovirasiassa, jossa on kätevä vyöklipsi. Tulpat saa nopeasti korviin sis...Kirjoita arvosteluRadians muotoutuvat korvatulpat29,00 €tai alk. 9 € /kkSaatavuus 1 prKirjoita arvosteluVenitex, kertakäyttöiset korvatulpat1 pari1,50 €Saatavuus yli 3 prKirjoita arvosteluVenitex, kertakäyttöiset korvatulpat 5kpl5,00 €Saatavuus yli 3 prKirjoita arvosteluSilenta MIL II -kuulonsuojainväri: oranssi30,00 €tai alk. 9 € /kkSaatavuus 2 kplKuva suuntaa antava; väri on livenä kirkkaamman oranssi.Kirjoita arvosteluPeltorPeltor Bull ́s Eye III vihreä29,00 €tai alk. 9 € /kkTulossa varastoon: 1 kplKirjoita arvosteluPeltorPeltor Hygieniasetti HY2115,00 €Saatavuus 2 kplPeltor Hygieniasetti sisältää uudet pehmusteet kuulosuojaimiin. Sopii Peltor Sporttac ja Peltor Tactical Sport -kuulosuojaimiin.(1)PeltorPeltor Bull ́s Eye I vihreä25,00 €tai alk. 9 € /kkSaatavuus 3 kplPeltor Bull's Eye on ampujan kuulonsuojain. Kuulonsuojaimen kuvuissa on matalaksi viistetty alaosa ja siinä on kevyt slimline-prof...Kirjoita arvosteluPeltorPeltor Bull ́s Eye I musta25,00 €tai alk. 9 € /kkSaatavuus 3 kplPeltor Bull's Eye on ampujan kuulonsuojain. Kuulonsuojaimen kuvuissa on matalaksi viistetty alaosa ja siinä on kevyt slimline-prof...Kirjoita arvosteluMetsästys - Muut ase- ja metsästystarvikkeet - KlikkipatruunatSCSC klikkipatruuna 12 cal ALU18,50 €tai alk. 9 € /kkSaatavuus yli 3 prKlikkipatruuna vähentää aseen tyhjänä laukaisemisesta johtuvaa iskurin kulumista. Kaliiperi: 12. Paketissa 2 klikkipatruunaa.Kirjoita arvosteluSCSC klikkipatruuna 12 cal12,00 €Tulossa varastoon: yli 3 prKlikkipatruuna vähentää aseen tyhjänä laukaisemisesta johtuvaa iskurin kulumista. Kaliiperi: 12. Paketissa 2 klikkipatruunaa.Kirjoita arvosteluTipton 20kal klikki ptr. pari7,00 €Saatavuus 1 prKlikkipatruuna vähentää aseen tyhjänä laukaisemisesta johtuvaa iskurin kulumista. Kaliiperi: 20. Paketissa 2 klikkipatruunaa.Kirjoita arvosteluKlikkipatruuna 308 3kpl, muovi19,00 €tai alk. 9 € /kkSaatavuus 3 pktKlikkipatruuna vähentää aseen tyhjänä laukaisemisesta johtuvaa iskurin kulumista. Kaliiperi .308 Win. Pakkauksessa kolme klikkipat...Kirjoita arvosteluKlikkipatruuna 30-06 3kpl, muovi19,00 €tai alk. 9 € /kkSaatavuus yli 3 kplKlikkipatruuna vähentää aseen tyhjänä laukaisemisesta johtuvaa iskurin kulumista. Kaliiperi .30-06. Pakkaus sisältää kolme klikkip...Kirjoita arvosteluSCSC klikkipatruuna 9,3x74 ALU15,00 €Saatavuus 3 prKlikkipatruuna vähentää aseen tyhjänä laukaisemisesta johtuvaa iskurin kulumista. Kaliiperi: 9,3x74. Paketissa 2 klikkipatruunaa.Kirjoita arvosteluSCSC klikkipatr. 16 kal pari12,00 €Saatavuus 1 kplKlikkipatruuna vähentää aseen tyhjänä laukaisemisesta johtuvaa iskurin kulumista. Kaliiperi: 16. Paketissa 2 klikkipatruunaa.Kirjoita arvosteluCarlson ́sKlikkipatruuna Carlson's 9mm 5kplPunainen28,00 €tai alk. 9 € /kkSaatavuus 1 kplKirjoita arvosteluGyttorpKlikkipatruuna .22210,00 €Saatavuus 2 kplKlikkipatruuna vähentää aseen tyhjänä laukaisemisesta johtuvaa iskurin kulumista. Pakkaukseen sisältyy yksi klikkipatruuna. Kaliip...Kirjoita arvosteluKlikkipatruuna 6,5x5510,00 €Saatavuus 2 kplKlikkipatruuna vähentää aseen tyhjänä laukaisemisesta johtuvaa iskurin kulumista. Kaliiperi: 6,5x55Kirjoita arvosteluKlikkipatruuna 308 alumiininen 1kpl10,00 €Saatavuus yli 3 kplKlikkipatruuna vähentää aseen tyhjänä laukaisemisesta johtuvaa iskurin kulumista. Kaliiperi: .308Kirjoita arvosteluMetsästys - Muut ase- ja metsästystarvikkeet - KäsiasekotelotBlackHawkBlackhawk vyökot. 5-6,5" revolverit oik35,00 €tai alk. 9 € /kkSaatavuus 1 kplBlackhawk Revolverin Vyökoteloon mahtuu revolveri, jonka piipun pituus on 5-6,5". Vyökotelo on suunniteltu oikeakätisille.Kirjoita arvosteluSwiss Arms pistoolilaukku25cmx30cm19,50 €tai alk. 9 € /kkTuote tilapäisesti loppuKirjoita arvosteluUncle Mike'sMikes Hip vyökotelo 3-4" revolverit oik.45,00 €tai alk. 9 € /kkSaatavuus 1 kplUncle Mike's Cordurasta valmistettu peruskotelo revolvereille.Kirjoita arvosteluSwiss ArmsSwiss Arms vyökotelovertikaali/horisontaali19,00 €tai alk. 9 € /kkTuote tilapäisesti loppuSwiss Arms vyökotelo, jonka saat vyölle joko vaaka- tai pystyasentoon. Sopii useimmille pistooleille, kotelossa lisäksi tasku lipp...Kirjoita arvosteluBlackHawkBlack Hawk Serpa Glock 17/22/31Vyökotelo, oikeakätinen80,00 €tai alk. 9 € /kkSaatavuus 1 kplBlack Hawk Serpa -vyökotelo Glock-pistooleille 17, 22 ja 31. Kovamuovinen ja lukollinen kotelo pitää pistoolin tukevasti ja varmas...Kirjoita arvosteluBlackHawkBlackhawk vyökotelo 4,5-5" right35,00 €tai alk. 9 € /kkSaatavuus 1 kplBlackhawk Vyökotelo pistooleille, joiden piipun pituus on 10-12 cm. Kotelo on tarkoitettu oikeakätisille käyttäjille.Kirjoita arvosteluBlackHawkBlackhawk kainalokotelo pysty 4,5-5"90,00 €tai alk. 9 € /kkSaatavuus 1 kplKirjoita arvosteluCZ 75 SP-01 nyloninen vyökotelo29,00 €tai alk. 9 € /kkSaatavuus 2 kplKirjoita arvosteluFront Line Glock kainalokotelo ase+lipas#213769,00 €tai alk. 9 € /kkSaatavuus 1 kpl-Tuotekuvasta poiketen tuote on kokonaan musta-Nylon/nahka -valmistettu Israelissa-One size fits most, eli jos olet tosi pieni, ta...Kirjoita arvosteluHogue PowerSpeed kotelo RH Glock 17Oikeakätiselle, #5201759,00 €tai alk. 9 € /kkTuote tilapäisesti loppuHogue Powerspeed Glock pistoolikotelo. Valmistajan mallinumero 52017. SRA-laillinen, mukana vyökiinnike ja "paddle"Kirjoita arvosteluHogue Powerspeed kotelo LH Glock 17vasenkätiselle59,00 €tai alk. 9 € /kkSaatavuus 1 kplSRA-laillinen kotelo, mukana vyökiinnike ja "paddle"Kirjoita arvosteluMetsästys - Muut ase- ja metsästystarvikkeet - AmpumataulutIPSC / SRA-taulu 10kpl20,00 €tai alk. 9 € /kkSaatavuus yli 3 pktTuote sisältää 10 taulua.Kirjoita arvosteluAmpumataulu 25x25cm, 100kpl45,00 €tai alk. 9 € /kkSaatavuus 2 pktTarkka-ampumataulut on valmistettu Suomessa. Suurin osa tauluista on ns. virallisia tai ennätyskelpoisia. Viralliset taulut on mer...Kirjoita arvosteluPienoiskivääritaulu 3, 100kpl pkt25,00 €tai alk. 9 € /kkSaatavuus yli 3 pktTarkka-ampumataulut on valmistettu Suomessa. Suurin osa tauluista on ns. virallisia tai ennätyskelpoisia. Viralliset taulut on mer...Kirjoita arvosteluKoulutaulun keskiö 23 Vir, 100 kpl30,00 €tai alk. 9 € /kkSaatavuus 1 pktKoulutaulun keskiö nro 23. 100 kpl / paketti. Mitat 23 x 23 cm.Kirjoita arvosteluAmpumataulu 25x25cm, 10kpl/5e5,00 €Saatavuus yli 3 pktKirjoita arvosteluHoppe'sHoppes kiväärin kohdistustaulu 20kpl33x33cm5,00 €Saatavuus yli 3 kplHoppe's kiväärin kohdistustaulu 100 jaardin eli 90 metrin kohdistustaulu, johon on jaoteltu paksummilla ruuduilla 1x1 tuuman kokoi...Kirjoita arvosteluChampion Visicolor Zombie Vicious Animals 6kpl45cm x 30cm18,00 €Saatavuus 2 kplZombie-teemaisissa Champion Visicolor Zombie Vicious Animals -tauluissa käytetään todentuntuisia elokuvalaatuisia digitaalisia kuv...Kirjoita arvosteluIlmakivääritaulu 16 Vir, 100kpl pkt14,00 €Saatavuus 2 pktKirjoita arvosteluKoulutaulun keskiö 23 Vir, 1 kpl0,30 €Saatavuus yli 3 pktKirjoita arvosteluKenttäampumataulu10kpl/pkt12,00 €Tuote tilapäisesti loppuKirjoita arvosteluPienoiskivääritaulu 30x30cm10kpl/pkt5,00 €Tuote tilapäisesti loppuKirjoita arvosteluPistoolikoulutaulu 25m10kpl/pkt15,00 €Tuote tilapäisesti loppuKirjoita arvosteluCaldwell .22 pyörähtävä ampumataulu49,00 €tai alk. 9 € /kkTuote tilapäisesti loppuCaldwell pyörähtävä ampumataulu on tarkoitettu maalitauluksi ammunnan harjoitteluun. Neljä pienempää alataulua kääntyvät pois näky...Kirjoita arvosteluIPSC Mini-figure 30x50cm 1kpl2,50 €Saatavuus yli 3 kplKirjoita arvosteluNasta savikiekko 200kpl oranssi22,00 €Vain myymälässämmeKirjoita arvosteluFlip Targer Xtreme 3000Cal. .38/.357/.44/.45/.222/.223109,00 €tai alk. 9 € /kkSaatavuus 2 kplFlip Target Xtreme 3000 on erittäin kätevä ja hauska tapa harjoitella ampumista. Taulu pyörähtää laukauksen voimasta niin, että uu...Kirjoita arvosteluFlip Target Xtreme Shot 2.000 9mm55,00 €tai alk. 9 € /kkSaatavuus 1 kplhttps://www.youtube.com/watch?v=cWfAayAYWncKirjoita arvosteluKuviotaulun keskiö 43 Vir, 100kpl/pkt35,00 €tai alk. 9 € /kkSaatavuus 3 kplKirjoita arvosteluKuviotaulun keskiö 43 Vir, 1kpl0,35 €Saatavuus yli 3 kplTarkka-ampumataulut on valmistettu Suomessa. Suurin osa tauluista on ns. virallisia tai ennätyskelpoisia. Viralliset taulut on mer...Kirjoita arvosteluMetsästys - Muut ase- ja metsästystarvikkeet - PaikkatarratTarkkaPaikkatarra 11 mm musta, 1000kpl ras4,00 €Saatavuus yli 3 rasTarkka paikkatarrat ovat kotimaista valmistusta. Paikkatarra 11 mm musta, 1000kpl ras.Kirjoita arvostelu Tuotteet 1 - 100 (Yhteensä 138)


type: wikipedia

text:
Brazilija yra didžiausia Pietų Amerikos ir penkta pagal plotą pasaulio valstybė. Pietuose ji ribojasi su Argentina, Urugvajumi ir Paragvajumi, vakaruose – su Bolivija ir Peru, šiaurėje – su Kolumbija, Venesuela, Gajana, Surinamu ir Prancūzų Gviana, rytuose – su Atlanto vandenynu.
 Valstybės plotas, įskaitant salas – 8.511.965 km2. Vanduo užima 55,455 km2.
 Valstybinė siena
 Valstybinės sienos sausumoje ilgis 14.691 km.:
 Valstybinės sienos Atlanto vandenyne ilgis 7 491 km.
 Reljefas
 Didžiąją dalį šalies teritorijos (~41 %) užima iki 200 m iškylančios žemumos. Visą Brazilijos šiaurę užima Amazonės žemuma, o pietuose, Paragvajaus upės aukštupyje, įsiterpia šiaurinė La Platos žemumos dalis, kurią užima Pantanalio pelkynė. 37 % Brazilijos ploto dengia 200–500 m aukščio plynaukštės, 21,5 % – iki 1200 m iškylantys kalnai ir plokščiakalniai, o 0,5 % – teritorijos virš 1200 m. Visą centrinę Braziliją užima Brazilijos plokščiakalnis, kurį sudaro kalnagūbrių juostos (Sera do Maras, Mantikeiros kalnagūbris) ir plynaukščių regionai (Borborema, Mato Grosas). Pietryčiuose jo aukštis pasiekia 2890 m (Bandeiros kalnas). Tačiau aukščiausias šalies regionas yra šiaurėje – tai Gvianos plokščiakalnio pietinis pakraštys. Aukščiausia vieta – 3014 m Neblinos kalnas.
 Hidrografija
 Brazilijos upės priklauso Atlanto vandenyno baseinui. Visą šiaurinę ir centrinę dalį (Amazonės žemumą, Gvianos plokščiakalnio pietus ir Brazilijos plokščiakalnio šiaurę) arba 45,7 % užima vandeningiausios pasaulio upės – Amazonės baseinas. Jam priklauso Amazonės upė su daugybe intakų: Tapažosas, Madeira, Negras, Tokantinsas, Aragvaja, Brankas, Šingu, Žapūra, Purusas, Žuruena, Iriri ir kt. Šiaurės rytinė dalis priklauso San Fransisko upės baseinui, o pietinė – La Platos baseinui (Parana, Urugvajus, Paragvajus, Paranapanema ir kt.). Taip pat daug upių, tiesiogiai tekančių į vandenyną (Šiaurės Paraiba, Pietų Paraiba, Mearinas ir kt.). Amazonijos upėse yra didelių salų (Maražo, Bananalis, Tupinambarana ir kt.).
 Brazilijos plokščiakalnio upėse įrengta daug tvenkinių: Sabradinjo, Boa Esperansos, Furnaso, Itaipu ir kt. Šalyje didelė gausa krioklių. Pats žymiausias yra Argentinos pasienyje krentantis Igvasu krioklys. Amazonijoje gausu senvagių ir kitų laikinų ežerų. Šalyje labai gausu pelkynų.
 Klimatas
 Brazilijos, plytinčios ties pusiauju, klimatui yra būdingi regioniniai skirtumai. Amazonės žemumoje vyrauja ekvatorinis drėgnas klimatas – metinis kritulių vidurkis yra apie 4000 mm, vidutinė mėnesio temperatūra apie 25–28 laipsniai. Brazilijos ir Gvianos plokščiakalnyje vyrauja subekvatorinis drėgnas klimatas – vidutinis metinis kritulių kiekis yra apie 1000–2000 mm. Pietinėje šalies dalyje vyrauja subtropinis jūrinis klimatas – vidutinis metinis kritulių kiekis yra apie 1800 mm, vidutinė mėnesio temperatūra apie 13 laipsnių, liepos mėnesį – 24.
 Gyvoji gamta
 Miškai ir krūmynai užima ~56 % Brazilijos teritorijos; iš jų apie pusę sudaro drėgnieji pusiaujo miškai, augantys Amazonijoje. Jie gamina 20 % Žemės atmosferos deguonies ir yra unikalūs savo bioįvairove. Žemumos rytuose ir gretimuose Gvianos bei Brazilijos plokščiakalnių šlaituose auga visžaliai ir lapus metantys miškai. Tropinių miškų ruožų yra išlikę ir vandenyno pakrantėje (vadinamieji Atlanto miškai). Brazilijos plokščiakalnio centrinius regionus užima krūmų ir nedidelių medelius savanos, vadinamos seradu. Upių pakrantėse auga galeriniai miškai. Plokščiakalnio šiaurės rytuose (ypač Borboremos plynaukštėje) plyti pusdykumių sukulentų ir kserofitų retmiškiai, vadinami kaatinga. Į pietus nuo 24° p. pl. būdingi visžaliai lapuočių ir mišrieji miškai iš braziliškųjų araukarijų su lapuočių pomiškiu (jame auga ir paragvajinis bugienis).
 Brazilijoje būdinga neotropinė gyvūnija, pasižyminti itin didele įvairove: ~2500 žinduolių rūšių, arba 55 % pasaulio rūšių (pumos, jaguarai, tapyrai, pampų elniai, beždžionės, tinginiai, skruzdėdos, šarvuočiai, pekariai, agučiai, oposumai, gėlavandeniai Amazonės delfinai, kapibaros ir kiti graužikai), ~3500 paukščių rūšių arba 40 % pasaulio rūšių (įvairios papūgos, kolibriai, hoacinai, tukanai, harpijos, tanagros, nandai), ropliai (įvairios gyvatės, tarp jų anakondos, driežai, vėžliai, kaimanai, gekonai, aligatoriai), varliagyviai (medvarlės, salamandros), žuvys (arapaimos, piranijos, elektriniai unguriai, upiniai spygliauodegiai, cichlidai, anostomai, amerikinės dvikvėpės).
 Didelės Brazilijos teritorijos paskelbtos nacionaliniais parkais ir rezervatais, saugomų teritorijų bendras plotas viršija 150 000 km2. Seniausias yra 1930 m. įkurtas Itatiajos nacionalinis parkas. Atlanto pietryčių miškų, Discovery pakrantės Atlanto miškų rezervatai, Pantanalio draustinis, Žau, Sera da Kapivaros, Igvasu nacionaliniai parkai įtraukti į UNESCO pasaulio paveldo sąrašą.
 Žemės panaudojimas
 Ariama žemė – 7 %
 Ganyklos – 22 %
 Selva ir kitos miškais apaugusios teritorijos – 58 %
 Kita – 13 %
 Melioruotos žemės: 29 200 km2 (2006 m. duomenys).
 Reikia atkreipti dėmesį, kad šie duomenys greitai kinta, kadangi Brazilijos miškai – vienas iš didžiausių deguonies šaltinių planetoje – labai sparčiai kertami.
 Šaltiniai